पाएं अपने शहर की ताज़ा ख़बरें और फ्री ई-पेपरडाउनलोड करें
नगला जट्टां गांव में घर से बाहर निकलते ही बच्ची के पांव के ऊपर ट्रैक्टर-ट्राॅली चढ़ गई। जिससे बच्ची की टांग बुरी तरह कुचली गई। बच्ची बेहोश हाे गई। उसे अस्पताल ले जाया गया। जहां उसकी टांग में 20 टांके लगे। साहा पुलिस ने सिमरन कौर की शिकायत पर मामला दर्ज किया है।
सिमरन कौर ने कहा कि 24 अप्रैल शाम पांच बजे उनकी बेटी यशमीत बाड़े से घर पानी पीने आई। पानी लेकर बाड़े की तरफ जाने लगी तो घर से निकलते ही गन्ने से भरी ट्रैक्टर ट्राॅली की चपेट में आई गई। ट्राॅली के टायर के नीचे यशमीत का पैर आ गया। जिससे वह मौके पर ही बेहोश हो गई। उसे एक व्यक्ति ने उठाया और केसरी स्थित अस्पताल ले गया। जहां उसकी टांग में 20 टांके लगे।
जब बच्ची से ट्रैक्टर ट्राॅली के बारे में पूछा तो उसने बताया कि श्मशान घाट की तरफ चरणजीत बाबा का बेटा ट्रैक्टर लेकर आ रहा था। घटना के बारे घर के बाहर खेल रहे बच्चों से पूछा तो उन्होंने भी आरोपी ट्रैक्टर चालक का नाम बताया। शिकायत में कहा गया कि घटना के बाद ट्रैक्टर चालक ने एक बार भी पीछे मुड़कर नहीं देखा। सिमरन ने कहा कि वह वह अपने तौर पर पंचायती फैसले का इंतजार करती रही, लेकिन चरणजीत सिंह ने उनसे कोई बात नहीं की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn